এমনকী, এফসি গোয়া পুরস্কার বিতরণী অনুষ্ঠানও বয়কট করেছিল। একইসঙ্গে চেন্নাইয়িন এফসি’র ব্রাজিলীয় অধিনায়ক এলানো ব্লুমেরও জড়িয়ে পড়েন বিতর্কে। বিষয়টি পাঠানো হয়েছে ফেডারেশনের শৃঙ্খলারক্ষা কমিটির কাছে। ক্ষুব্ধ ফেডারেশন সভাপতি প্রফুল্ল পটেলও। সোমবার তিনি বলেছেন, ‘‘শৃঙ্খলারক্ষা কমিটির রিপোর্ট পেলেই সংশ্লিষ্ট ফুটবলার ও দলের বিরুদ্ধে কড়া ব্যবস্থা নেওয়া হবে।’’ রবিবার ফাইনালের পর মাঠেই বিতর্কে জড়িয়ে পড়েন চেন্নাইয়িন এফসি’র ব্রাজিলীয় অধিনায়ক এলানো ব্রুমের। তাঁর বিরুদ্ধে অভিযোগ যে, তিনি গোয়া দলের অন্যতম অংশীদার দত্তারাজ সালগাওকরকে কনুই দিয়ে গুঁতো মারেন। এই ঘটনায় এলানোকে গ্রেফতার করা হয়। এলানো জামিন পেয়ে সোমবার দলের সঙ্গে চেন্নাই ফিরেছেন।  সোমবার সেখানে চেন্নাইয়িন এফসি’র বিজয় উৎসবেও তিনি ছিলেন। কিন্তু দলের একাধিক বিদেশি ফুটবলার সোমবার দেশে ফিরলেও, এলানোর দেশে ফেরা নিয়ে অদ্ভূতভাবে গোপনীয়তা বজায় রাখছেন চেন্নাই দলের কর্তারা। 
এদিকে, এফসি গোয়া সূত্রে জানা গিয়েছে, ক্লাবকর্তারা গোয়ার সেশন কোর্টে এলানোর বিরুদ্ধে অভিযোগ দায়ের করার কথা ভাবছেন। যদিও, আইএসএল আয়োজকদের অনুরোধে গোয়ার কর্তারা হয়তো তাঁদের সিদ্ধান্ত বদলাবেন। 
আইএসএল জিতেও চেন্নাইয়িন এফসি দলে অস্বস্তি। রবিবার এফসি গোয়াকে হারায় চেন্নাইয়িন। আর এফসি গোয়া দলের অন্যতম মালিক দত্তরাজ সালগাওগারের অভিযোগের ভিত্তিতে গোয়া দলের ক্যাপ্টেন এলানো ব্লুমার জয়ের রাতেই গ্রেফতার করে পুলিশ। প্রথমে তাঁকে আত্মসমর্পণ করতে বললেও দীর্ঘ অপেক্ষার পর মরাগাঁও পুলিশ এলানোকে গ্রেফতার করে।
রবিবার খেলা ছিল টানটান। শেষ অর্ধে পাঁচটি গোল হয়। ৩-২ গোলে বিরাট কোহলির দলকে হারিয়ে চাম্পিয়ান হয় ধোনির চেন্নাইয়িন। রেফারি চেন্নাইয়ের হয়ে খেলিয়েছে বলে হারের পর থেকেই অভিযোগ তোলে গোয়ার দল। কিন্তু আরও গোলমাল হয় চেন্নাইয়িনের ক্যাপ্টেনকে জয়ের পর এফসি গোয়ার মালিক দত্তরাজ অভিনন্দন জানাতে গেলে। দত্তরাজের অভিযোগ ‘‘সেই সময় এলানো আমায় জড়িয়ে ধরে কোনুইয়ের গুঁতো মারে। আমি পড়েই যাচ্ছিলাম।’’ এর পরে এফসি গোয়া পুরস্কার বিতরণী অনুষ্ঠান বয়কট তো করেই, সেই সঙ্গে পুলিশের কাছে এলানোর বিরুদ্ধে হেনস্থার অভিযোগ জানায়।
সেই অভিযোগ পেয়ে পুলিশ থানায় এসে ব্রাজিলিয়ান ফুটবলার এলানোকে আত্মসমর্পণ করতে বলে। কিন্তু তা না-করায়, মরগাঁও পুলিশ ড্রেসিং রুমে ঢুকে তাঁকে গ্রেফতার করার অনুমতি চায় আইএসএল কর্তাদের কাছে। এরপরেই এলানো বেরিয়ে আসেন এবং তাঁকে নিকটবর্তী থানায় জিজ্ঞাসাবাদের জন্য নিয়ে যাওয়া হয়। তাঁর পাসপোর্ট জমা রেখেছে পুলিশ। সোমবার ভোর রাতে এলানোকে ছেড়ে দেওয়া হয়।